Poradźene zarjadowanja směš runjež wospjetować. Tohodla wotměje so lětsa w Hózku znowa wubědźowanje blackbirdrun. Porno lońšej premjerje su lětušu čaru samo podlěšili.
Hózk (SN/MWj). Běhać, krosnować, łazyć, jachlić – njedźelu, 4. septembra, zaso tak daloko budźe. Potom kołowokoło Hózka zaso po błóće łaža, přez zadźěwki krosnuja a po Čornym Halštrowje płuwaja. Po lońšej premjerje powjedźe druhi blackbirdrun wobdźělnikow znowa prěki a podłu po krajinje wokoło Kulowskeho měšćanskeho dźěla. Chrobli a wušikni běharjo dyrbja so dwójce přez parcours bědźić, zdźěli organizator Roland Salowsky. Po puću čaka na nich 15 nic runjewon lochkich zadźěwkow.
pol_Latn szl_Latn